**Referat af SCRM generalforsamling den**

**31. januar 2017.**

**Dagsorden for generalforsamlingen jf. klubbens vedtægter:**

**1. Valg af dirigent.**

**2. Valg af to stemmetællere.**

**3. Formandens beretning:**

* Præsenteres af formanden, Ib P. Jensen.

**4. Regnskab / Kontingent:**

* Præsenteres af kassereren, John Agertoft.

**5. Indkomne forslag:**

* Forslag, der ønskes behandlet på generalforsamlingen, skal være formanden skriftligt i hænde senest 7 dage før generalforsamlingen **(tirsdag den 24. januar 2017).**

**6. Valg af formand / kasserer:**

**På valg:**

* *John Agertoft, Kasserer* ***Modtager ikke genvalg!***

***Ikke på valg:***

* *Ib P. Jensen, Formand Valgt 2016 for 2 år.*

**7. Valg af bestyrelsesmedlemmer & suppleant:**

**På valg:**

* *Karsten Sigfridsson, bestyrelsesmedlem Modtager genvalg*
* Gert Pagter Kristensen, suppleant *Modtager genvalg.*

**Ikke på valg:**

* *Bente Jacobsen, (Næstformand) Valgt 2016 for 2 år.*
* *John Hansen, Bestyrelsesmedlem Valgt 2016 for 2 år.*

**8. Valg af revisor & suppleant:**

**På valg:**

* + Mikael Kristensen, revisorsuppleant *Modtager genvalg.*

**Ikke på valg:**

* + Ebbe Højland, revisor *Valgt 2016 for 2 år.*

**9. Årets motionist:**

* Præsenteres af formanden Ib P. Jensen.

**10. Eventuelt:**

**Referat:**

**Ad pkt. 1: Formanden foreslog Mikael Kristensen som dirigent**

Mikael blev valgt m.a. (med akklamation).

**Ad pkt. 2: Der var fremmødt 26 medlemmer.**

Lars Larsen og Lars Ekknud blev valgt som stemmetællere.

**Ad pkt. 3: Formandens beretning blev godkendt m.a.**

***Link til beretningen her.***

**Ad pkt. 4: Regnskabet blev gennemgået af kassereren.**

Regnskabet blev godkendt m.a.

***Link til regnskabet her.***

Kontingentet blev fastsat uændret til kr. 400,00 pr. år.

”Ikke aktive medlemmer” samt for medlemmer der cykler på EL cykler kan vælge at betale et reduceret kontingent, som til enhver tid er halvdelen af det ordinære kontingent.

Medlemmer med reduceret kontingent indgår ikke i tøjordningen.

Vedtaget på generalforsamlingen den 26. januar 2016.

**Ad pkt. 5: Bestyrelsen fremsatte nedennævnte forslag til ændring af SCRM vedtægter:**

**§4 ændres med tilføjelse:**

Som medlem af SCRM kan optages alle, der dyrker motionscykling, samt alle der har ønske om at motionere på El cykler.

SCRM kan optage ikke aktive medlemmer til reduceret kontingent.

**§7 ændres med tilføjelse:**

Bestyrelsen består af 6 medlemmer, hvoraf et medlem er dedikeret til El cykel medlemmer. På generalforsamlingen vælges formand, kasserer og 4 bestyrelsesmedlemmer samt 1 suppleant.

Bestyrelsen vælges for 2 år ad gangen. Formand og 2 bestyrelsesmedlemmer samt 1 revisor er på valg i lige år. Kasserer og 2 bestyrelsesmedlemmer samt 1 revisor-suppleant i ulige år.

1 bestyrelsessuppleant vælges hvert år for et år ad gangen.

Valg til bestyrelsen foregår ved simpelt stemmeflertal. Såfremt blot ét enkelt medlem kræver det, sker afstemningen skriftlig.

**§10 ændres med tilføjelse:**

Kontingent fastsættes på generalforsamlingen og betales forud inden den 1. marts.

Restance ud over 3 måneder kan medføre udelukkelse af SCRM.

Det kræver tre års sammenhængende medlemskab for at være med i tøjordningen. Heraf skal udleveringsåret udgøre det ene.

Ikke aktive medlemmer, samt medlemmer der cykler på EL cykler, betaler et reduceret kontingent, som fastsættes på generalforsamlingen, og betales forud inden den 1. marts.

Ikke aktive medlemmer, samt medlemmer der cykler på El cykler med reduceret kontingent, indgår ikke i tøjordningen.

Alle medlemmer kan indkøbe klubtøj til klubpriser.

**Forslaget blev godkendt m.a.**

**Ad pkt. 6: Valg af kasserer:**

Som ny kasserer blev valgt Ebbe Højland.

**Ad pkt. 7: Valg af bestyrelsesmedlem og bestyrelsessuppleant:**

Karsten Sigfridsson blev genvalgt.

**Freddy Nielsen blev nyvalgt for en to-årig periode med ansvar for EL projektet.**

Gert Pagter Kristensen blev genvalgt som suppleant m.a. for en etårig periode.

**Ad pkt. 8: Valg af revisor og revisorsuppleant:**

John Agertoft blev valgt som revisor for en et-årig periode.

Mikael Kristensen blev genvalgt som revisor suppleant.

**Ad pkt. 9: Formanden motiverede valget af ”Årets motionist”**

Mikael Kristensen blev valgt med bragende bifald.

***Link til bestyrelsens motivation her.***

**Ad pkt. 10: Eventuelt:**

I.a.b.

**Afslutningsvis:**

**Dirigenten takkede de fremmødte medlemmer for godt engagement og god ro og orden under generalforsamlingen og gav herefter ordet til formanden for afsluttende bemærkninger.**

**Formanden takkede dirigenten for dygtig og myndig ledelse af generalforsamlingen, og herefter takkede han de fremmødte medlemmer for positiv og aktiv deltagelse ved behandling af specielt bestyrelsens forslag jf. pkt. 5.**

**Formanden takkede John Agertoft for et godt og samvittighedsfuldt arbejde som kasserer gennem 6 år. John har været en solid ankerplads for SCRM administration, forvaltning af medlemskartotek, kontakt til DCU og andre samarbejdspartnere, herunder specielt i forbindelse med tidtagning ved Storebæltsløbet.**

**Formanden overrakte vin til John Agertoft som tak for hans lange engagement i bestyrelsen og til Mikael Kristensen for ledelse af generalforsamlingen.**

**Efter den officielle del af arrangementet var der hyggeligt samvær, hvor Sussi´s lækre snitter og køligt ”skyllevand” blev nedsvælget.**

**Referent Ib P. Jensen**